ניצן קידר

ניצן קידר (נולד בכ"א באלול תש"ם, 2 בספטמבר 1980) הוא הכתב המדיני של ערוץ 7 והפרשן המדיני-פוליטי בעיתון "בשבע". בעבר הוביל את מערכות החדשות בתחנות "רדיו קול חי" ורדיו "קול ברמה". שימש גם כדובר וראש מערך ההסברה בליכוד העולמי.

ביוגרפיה
נולד וגדל בתל אביב. בוגר הישיבה התיכונית ברמת גן, ישיבת נחלים ומכינת אלישע. בוגר הקריה האקדמית אונו.

ניצן מתגורר בקריית נטפים. נשוי לברכה, אב לחמישה, הבכור ביניהם אלרואי,, אחריו טליה, מתנאל, יגל ועמינדב.

קריירה עיתונאית
החל את דרכו העיתונאית ככתב בעיתון 'הצופה' ובמקביל בעיתון 'מעריב'. אחרי שירות צבאי בגלי צה"ל, חזר לעיתון 'הצופה' ובמקביל החל לעבוד בתקשורת החרדית ברדיו 'קול חי' שם היה שותף לצוות שהקים את מערכת החדשות.

עם סגירתו של 'הצופה', שימש כראש דסק במערכת החדשות של העיתון 'מקור ראשון' שיצא אז במהדורה יומית.

שימש כעורך בכיר וככתב המדיני ברדיו 'קול ברמה', ובין השנים 2011 ל-2019 ניהל את מחלקת החדשות ואחראי על מהדורות השעה, מערך הכתבים של התחנה ויומני האקטואליה השונים.

בשנים 2014–2015 שימש כעורך המשנה של קו עיתונות. 

משנת 2015, הוא כתב בנושאים מדיניים ופוליטיים בעיתון 'בשבע' ומכהן כראש הדסק המדיני של ערוץ 7.

קישורים חיצוניים

 כתבות שפרסם בערוץ 7 ובעיתון בשבע עד 2017,מ-2017 והלאה. אתר ערוץ 7.
 חותם של אתיקה • אחד על אחד עם ניצן קידר, אתר בחדרי חרדים
 ניצן קידר מונה למנהל מחלקת החדשות של "קול ברמה", אתר וואלה
  ניצן קידר ינהל את מח' החדשות בקול-ברמה, אתר מחלקה ראשונה
 ניצן קידר עוזב את רשת המקומונים 'קו עיתונות': מונה רשמית לכתב מדיני בערוץ 7, אתר אייס

הערות שוליים

סגל בשבע
עורכים ישראלים
פובליציסטים ישראלים
בעלי טור ישראלים
סגל רדיו קול ברמה
שדרני רדיו ישראלים
סגל רדיו קול חי
חיילי גלי צה"ל
עיתונאים כותבי עברית
בוגרי הקריה האקדמית אונו
ישראלים שנולדו ב-1980